Biosfeertafereel (opdrag 8) - INK - INK Biosfeertafereel (opdrag 8) - INK
Titel: Biosfeertafereel (opdrag 8)
Datum gepubliseer: 28 Augustus 2018 Aantal woorde: 134 375 Kere gelees ♥5
4. Die derde skryflyn van elke strofe moet ’n baie sterk ooreenkoms met mekaar toon.
Bo die groot Karoo
waar die skadu’s diep
agter donker heuwels, ver
vlug ’n raafswart kraai
met ’n wye draai
en verdwyn oor die Gariep.
As die nag se blou
goud en oker raak
bo die purper heuwels, ver
swerf ’n sekelmaan
in sy wentelbaan
oor skemervelde wat ontwaak.
In die son se vlam
wat oor vlaktes vuur
voor vaalbruin heuwels, ver
rooi die stoppelgras
– wat pas nog duister was –
in die geboorte van die uur.
WOW goed gedoen Carma
Baie dankie, Elroux. Ek waardeer 😊
Groot dankie, Carin 🙂
Pragtige gedig en goeie skepping Carma.
Baie dankie, Callie. Ek waardeer 😊
Wow Carma, dis prentjie pragtig.
Ek waardeer, Loretta. Dankie